Noke (Landkreis Veern)

Noke () is en lütten Oort in de Gemeen Dörbern in’n Landkreis Veern, Neddersassen. Binnen de Gemeen höört de Oort to de polietsche Oortschop Wessen.

 Geografie 

De Oort liggt in de Masch von de Aller. Dat Water ut dat Rebeed flütt aver över de Wätern af, de eerst bi Veern in de Aller münnt.

De Naveröörd sünd Hogenabargen in’n Noordoosten, Wittloh in’n Oosten, Odersen in’n Süüdoosten, Wessen in’n Süden, Hiddenhusen in’n Süüdwesten, Dörbern un Städörp in’n Westen un Bössel un Barnstäer in’n Noordwesten.

 Historie 

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wessen in’n Kanton Wessen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Wessen in’n Kanton Rethen.

De Oort hett vör 1859 to de Vaagdie Dörbern in dat Amt Wessen-Thänhusen tohöört un von 1859 bet 1885 to dat Amt Veern. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett von öllers bi de Gemeen Wessen mit bihöört, de an’n 1. Juli 1972 mit de Gemeenreform in Neddersassen Deel von de Gemeen Dörbern worrn is. Sietdem höört de Oort binnen de Gemeen to de Oortschop Wessen, de en egen Oortsvörsteiher hett.

 Inwahnertall 

 Religion 

Noke is evangeelsch-luthersch präägt un höört to dat Kaspel von de Annen-Kark in Wessen.

För de Kathoolschen is de St.-Josef-Kark in Veern tostännig.

 Weertschop un Infrastruktur 

För Noke is de freewillige Füürwehr Wessen mit tostännig.

 Verkehr 

Noke liggt an de Kreisstraat 14, de in’n Noordwesten över Barnstäer, Ahnbargen un Wahnbargen na de Bundsstraat 215 geiht un in’n Süüdoosten över Wessen un Hülsen na Olendiek/Wohlendörp an de Landsstraat 200. In Wessen geiht von de K 14 na Westen de K 15 af, de na Dörbern an de B 215 föhrt.

De nächste Autobahn is de Autobahn 27 (Afsnidd Bremen–Wasra). De Opfohrten 25 Veern-Noord un 26 Veern-Oost doot all beid so 15 Kilometer in’n Noorden von Noke liggen.

De nächste Bahnhoff is so bi söss Kilometer wied weg in’n Westen de Bahnhoff Dörbern an de Bahnlien Bremen–Wunsdörp. Von 1904 bet 1966 hett dat ok Personenverkehr op de Allerdaalbahn geven. Dat hett in düsse Tied Bahnhööv in Hiddenhusen un Wessen geven.

 Footnoten 

Kategorie:Oort
Kategorie:Landkreis Veern